CELEX: 32021R2317
Language: et
Date: 2021-11-11 00:00:00
Title: Nõukogu määrus (EL) 2021/2317, 11. november 2021, milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendusprotokolliga ettenähtud kalapüügivõimaluste jaotamist

28.12.2021   
               
               
                  ET
               
               
                  Euroopa Liidu Teataja
               
               
                  L 462/10
               
            
         NÕUKOGU MÄÄRUS (EL) 2021/2317,
         11. november 2021,
         milles käsitletakse Euroopa Liidu ja Cooki saarte valitsuse vahelise säästva kalapüügi partnerluslepingu rakendusprotokolliga ettenähtud kalapüügivõimaluste jaotamist
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 43 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Liidu ja Cooki saarte valitsuse vaheline säästva kalanduse partnerlusleping (edaspidi „leping“) (1) sõlmiti nõukogu otsusega (EL) 2017/418 (2) ja jõustus 10. mail 2017. Lepingu rakendusprotokolli (edaspidi „praegune protokoll“) kohaldati ajutiselt alates 14. oktoobrist 2016 (3).
                  
               
                     (2)
                  
                  
                     Praeguse protokolli kehtivusaega pikendati ühe aasta võrra (4) ja see kaotab kehtivuse 13. novembril 2021.
                  
               
                     (3)
                  
                  
                     Nõukogu andis 7. juulil 2020 komisjonile volitused alustada Cooki saarte valitsusega läbirääkimisi lepingu uue rakendusprotokolli (edaspidi „protokoll“) sõlmimiseks.
                  
               
                     (4)
                  
                  
                     Läbirääkimiste tulemusena parafeeriti protokoll 28. juulil 2021.
                  
               
                     (5)
                  
                  
                     11. novembril 2021 võttis nõukogu vastu otsuse (EL) 2021/2317 (5) protokolli allkirjastamise ja ajutise kohaldamise kohta.
                  
               
                     (6)
                  
                  
                     Protokolliga sätestatud kalapüügivõimalused tuleks jaotada liikmesriikide vahel kogu selle kohaldamisajaks.
                  
               
                     (7)
                  
                  
                     Pidades silmas liidu püügitegevuse majanduslikku tähtsust Cooki saarte püügipiirkonnas ja pidades silmas vajadust lühendada nii palju kui võimalik ajavahemikku, mil püügitegevus on katkestatud, peaks käesolev määrus jõustuma võimalikult kiiresti.
                  
               
                     (8)
                  
                  
                     Protokolli kohaldatakse ajutiselt alates selle allkirjastamise kuupäevast, et liidu laevad saaksid püügitegevust jätkata. Seepärast tuleks käesolevat määrust kohaldada alates samast kuupäevast,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Euroopa Liidu ja Cooki saarte valitsuse vahelise säästva kalapüügi partnerluslepingu rakendusprotokollis (edaspidi „protokoll“) sätestatud kalapüügivõimalused jaotatakse liikmesriikide vahel järgmiselt:
            tuuniseinerid:
            
                        —
                     
                     
                        Hispaania: 3 laeva
                     
                  
                        —
                     
                     
                        Prantsusmaa: 1 laev
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 17. detsembrist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. november 2021
            
               
                  Nõukogu nimel
               
               
                  eesistuja
               
               Z. POČIVALŠEK
            
         
         
            (1)  ELT L 131, 20.5.2016, lk 3.
         
            (2)  Nõukogu 28. veebruari 2017. aasta otsus (EL) 2017/418 Euroopa Liidu ja Cooki saarte valitsuse vahelise säästva kalapüügi partnerluslepingu ja selle rakendamise protokolli Euroopa Liidu nimel allkirjastamise ja nende ajutise kohaldamise kohta (ELT L 64, 10.3.2017, lk 1).
         
            (3)  ELT L 289, 25.10.2016, lk 1.
         
            (4)  ELT L 395, 25.11.2020, lk 1.
         
            (5)  Nõukogu 11. novembri 2021. aasta otsus (EL) 2021/2317 Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli Euroopa Liidu nimel allkirjastamise ja selle ajutise rakendamise kohta (ELT L 463, 28.12.2021, lk 1).